ବିଶ୍ବ ଫଟୋଗ୍ରାଫି ଦିବସ ଅବସରରେ ଢେଙ୍କାନାଳ ସାମ୍ବାଦିକ ଭବନରେ ଫଟୋ ଓ ଭିଡିଓ ସାମ୍ବାଦିକମାନଙ୍କ ପକ୍ଷରୁ ବିଶ୍ବ ଫଟୋଗ୍ରାଫି ଦିବସ ପାଳିତ ହୋଇଯାଇଛି। ବରିଷ୍ଠ ସାମ୍ବାଦିକ ପ୍ରଦ୍ୟୁମ୍ନ ରଥଙ୍କ ଅଧ୍ୟକ୍ଷତାରେ ଏହି ଉତ୍ସବରେ ନଗରପାଳ ସୁଧାଂଶୁ କୁମାର ଦଳେଇ ମୁଖ୍ୟ ଅତିଥି ଭାବେ ଯୋଗଦେଇ ଏହାକୁ ଉଦଘାଟନ କରିଥିଲେ । ଉତ୍ସବରେ ଜିଲ୍ଲା ସାମ୍ବାଦିକ ସଂଘର ନୂତନ ଭାବେ ନିର୍ବାଚିତ ହୋଇଥିବା ସଭାପତି ପ୍ରସନ୍ନ ପଟ୍ଟନାୟକ ଓ ସାଧାରଣ ସଂପାଦକ ପ୍ରତାପ ବରାଳଙ୍କୁ ସ୍ବାଗତ କରାଯାଇ ସମ୍ବର୍ଦ୍ଧିତ କରାଯାଇଥିଲା । ଫଟୋଗ୍ରାଫିରେ ଉଲ୍ଲେଖନୀୟ ଅବଦାନ ପାଇଁ 'ଜେଡ୍ଇନ୍ ଫଟୋ ଷ୍ଟୁଡିଓ'ର ସତ୍ବାଧିକାରୀ ତଥା ଫଟୋଗ୍ରାଫର ଜିତେନ୍ଦ୍ର କୁମାର ସାହୁଙ୍କୁ ଉତ୍ସବରେ ଉତ୍ତରୀୟ ଓ ମାନପତ୍ର ଦେଇ ସମ୍ବର୍ଦ୍ଧିତ କରାଯାଇଥିଲା।
